Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: bizonyítványok és oklevelek elismeréséről szóló 2001. évi C. törvényben meghatározott,
Paragraph Index: 5547

3. A belső irányítás eszközei 3.1. Az OKM, mint központi közigazgatási szerv belső irányításának eszközei: − a köztisztviselők jogállásáról szóló törvény rendelkezéseiből következő intézkedések; − belső szabályzatok; − belső miniszteri utasítás; − körlevél, tájékoztató. 3.2. A belső miniszteri utasítás a miniszter által kiadott, munkáltatói, illetve a működés szempontjából releváns intézkedést tartalmaz, amely az állami irányítás egyéb jogi eszközét képező miniszteri utasítástól eltérően csak az OKM belső szervezetére vonatkozik. 2006/94. szám 3.3. A körlevél a miniszter felhatalmazása alapján a kabinetfőnök által kiadott, a belső miniszteri utasítással azonos tárgyi, illetve szervi hatályú normatív rendelkezés, amely csak a hatályos szabályzatokkal összhangban álló rendelkezést tartalmazhat, annak kiegészítését, pontosítását szolgálja. 3.4. A tájékoztató a miniszter vagy a kabinetfőnök által kiadott közérdeklődésre számot tartó információkat tartalmazó intézkedés, amelynek címzettje a hivatali szervezet egésze.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes